SPRÁVA ZO ZAHRANIČNEJ PRACOVNEJ CESTY č. 166/2015

1.  Účastník ZPC:
•	Anna Janušová, Mgr., Odbor medzinárodnej spolupráce, vedúca odboru, anglický jazyk, taliansky jazyk

2.  Zahraničná pracovná cesta:
Štát, mesto, názov prijímajúcej organizácie: 
Luxembursko, Luxemburg, 13.07.2015-14.07.2015, Luxembourg Institute of Science and Technology (LIST)
Účel:
Networking visit v Luxembourg Institute of Science and Technology v Luxemburgu za účelom priblíženia ich know-how vo vzťahu k podpore inovatívnych podnikateľov a najmä k prepojeniu spolupráce výskumných a vývojových aktivít a potrieb trhu (praxe). Cieľom návštevy bolo prispieť k zbieraniu vedomostí, informácií, inšpirácií a dobrých praxí pre budovanie samotného NPC a organizovanie podujatí, kde sa stretávajú všetky články inovačného procesu. Návšteva sledovala nadviazanie kontaktov s reprezentantmi VaV inštitúcie, ktorá patrí medzi európsku špičku v podpore inovácií.
Spôsob financovania:
•	Projekt Podpora zriadenia a rozvoja Národného podnikateľského centra na Slovensku  I. etapa,  ITMS kód: 26240220092

3.  Rámcový program pobytu:
•	13.07.2015: Prekročenie slovensko-rakúskej hranice o 07:45, účasť na pracovnom stretnutí
•	14.07.2015: Účasť na pracovnom stretnutí; prekročenie rakúsko-slovenskej hranice o 21:00
Navštívené zahraničné organizácie: Luxembourg Institute of Science and Technology, Avenue J.F. Kennedy 29, L-1855 Luxembourg
4.  Stručný priebeh rokovaní, resp.  študijného pobytu:

Obsah stretnutia:
•	Predstavenie hosťujúcej organizácie (Serge QUAZZOTTI, LIST)
Na úvod stretnutia predstavitelia Luxembourg Institute of Science and Technology predstavili inštitúciu a jej aktivity. LIST vykonáva interdisciplinárny výskum v cieľových oblastiach výskumu, ktoré majú trvalý vplyv na luxemburskú ekonomiku a spoločnosť.
Spolupracuje s výskumnými organizáciami, vysokými školami, veľkými priemyselnými skupinami, malými a strednými podnikmi, verejnými orgánmi a inými aktérmi inovačného reťazca.
Inštitúcia pôsobí v týchto oblastiach:
o	Základný a aplikovaný vedecký výskum;
o	Experimentálny vývoj, inkubácia a transfer nových technológií, kompetencií, produktov a služieb;
o	Vedecká podpora luxemburskej vlády, podnikateľskej sféry a spoločnosti vôbec;
o	Doktorandské a post-doktorandské štúdium a školenia, v spolupráci s vysokými školami. 

•	Predstavenie zúčastnených organizácií
Jednotliví účastníci z Luxemburska, Nemecka, Francúzska, Grécka a Talianska predstavili svoje inštitúcie a ich expertízu najmä vo vzťahu k ochrane duševného vlastníctva a jeho manažmentu vo vzťahu k malým a stredným podnikom.

•	Diskusia s účastníkmi z rôznych krajín k témam:
•	Ochrana duševného vlastníctva a transfer technológií.
•	Podpora inovácií v MSP – inštitúcie, iniciatívy, aktivity. 
•	Podporné služby pre inovatívne MSP v jednotlivých krajinách.
•	Hľadanie prienikov a možností spolupráce na implementáciu služieb prospešných pre podporu a ochranu inovácií a technológií.

5.  Odporúčané závery:
Odovzdať informácie a získané kontakty zo stretnutia kolegom zapojených do implementácie projektov Podpora zriadenia a rozvoja Národného podnikateľského centra na Slovensku - I. etapa.

6.   Prehľad prinesenej dokumentácie a miesto jej uloženia
-
7.   Osobitne vyhodnotený očakávaný prínos ZPC
•	Nadviazanie kontaktov.
•	Bližšie oboznámenie sa s podpornými infraštruktúrami a spoluprácami firiem a inštitúcií vedy a výskumu v Luxembursku a v iných krajinách.

8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.

Správu vypracovala: Mgr. Anna Janušová                   ......................................

Dátum: 20.7.2015
								
Správu schválil:  prof. RNDr. Ján TURŇA, CSc., generálny riaditeľ  ......................................